

המכללה לביטחון לאומי

**מחזור מ"ח**

**2020-2021**

**סיכונים והזדמנויות בהשקעות זרות בתשתיות לאומיות**

**שם הקורס: פרויקט גמר**

**מוגש ל: וועדת הפג"מ**

**מגישים: דורון אברהמי, יניב אביטן, יוסי כראדי**

**היקף: 7 עמודים**

**31 בדצמבר 2020**

**סיכונים והזדמנויות בהשקעות זרות בתשתיות לאומיות**

תוכן עניינים:

1. מטרת המחקר
2. חשיבות הנושא לביטחון הלאומי
3. שאלות המחקר
4. שיטת המחקר
5. מבנה הפרויקט
6. גבולות המחקר
7. המשגה
8. רשימת מקורות
9. **מטרת המחקר**

**מטרת המחקר המוצע בזה היא לנתח את ההשפעה הקיימת של השקעות זרות ישירות בתשתיות הלאומיות. העבודה תבחן כיצד השקעות זרות משפיעות על הביטחון הלאומי של ישראל ומהן הדרכים לאסדרת הנושא ברמה הלאומית.** העבודה תדון בסיכונים ובהזדמנויות הקשורים בהשקעות זרות בתשתיות לאומיות תוך בחינת ההגדרות העדכניות של תשתיות בעולם, מגמות בהשקעות זרות, רגולציות אפשריות והשפעתן על הכלכלה והביטחון הלאומי בישראל.


1. חשיבות הנושא ותרומתו לביטחון הלאומי

עידן הכלכלה הגלובאלית מתאפיין בהשקעות של מדינות בתשתיות לאומיות של מדינות אחרות- תופעה המכונה 'השקעות זרות בתשתיות לאומיות'. מדינות בעלות כלכלות חזקות מרחיבות את השפעתן הכלכלית על מדינות אחרות (מפותחות או מתפתחות), תוך שהן מממנות ולעיתים גם מבצעות בעצמן הקמה של תשתיות לאומיות במדינות אלו ובכך יוצרות תלות מסוימת- כלכלית ומדינית בין המדינות, שלה מיוחסת השפעה פוטנציאלית על ביטחונה הלאומי של מדינת היעד להשקעה הזרה.

**סוגיית ההשקעות הזרות היא נושא בעל השפעה פוטנציאלית משמעותית על הביטחון הלאומי ועל נושאים העומדים בליבת הביטחון הלאומי ונוגע, במידה כזו או אחרת, במרכיבי היסוד של הבטל"מ- הכלכלה, ההגנה הלאומית, היחסים הבינ"ל, הטכנולוגיה והחברה. מדינות שונות, בעיקר "מערביות", מתייחסות לנושא כסוגיית ביטחון לאומי. בעיקר הדברים אמורים ביחס להשקעות זרות בתשתיותיה הלאומיות של המדינה. אסדרה נכונה של התחום היא נחוצה לצורך מיצוי ההזדמנויות וההתמודדות עם הסיכונים הכרוכים בנושא.**

לצד היתרונות הכלכליים בהשקעות זרות בתשתיות לאומיות, כרוכים בנושא גם סיכונים לביטחון הלאומי וכן השפעות אפשריות, לחיוב ולשלילה, על היבטים מדיניים ויחסים בין לאומיים.

בשל כך, מדינות מערביות קובעות מדיניות בנושא ומקיימות תהליכי אסדרה ומנגנונים לפיקוח וסינון של השקעות אשר יש בהן כדי לפגוע בביטחונן הלאומי. מדיניות ומנגנונים אלו- מטרתם המרכזית היא למנוע שליטה של גורם זר בנכסים אסטרטגיים ולאזן בין השיקולים השונים כמתואר באיור הבא:



1. **שאלת המחקר**

**לאור המטרות שהוצגו לעיל שאלת המחקר של עבודה זו היא:**

**מהם הסיכונים וההזדמנויות בפתיחת המשק להשקעות זרות בתשתיות הלאומיות בישראל, וכיצד המדינה צריכה לפעול על מנת למזער את הסיכונים ולמקסם את התועלות מהשקעות אלו?**

מתוך שאלה זו נגזרות גם שאלות המשנה:

1. מהן תשתיות לאומיות קריטיות? כיצד מגדירים אותן?
2. מהם הסיכונים הנובעים מהשקעות זרות במדינה?
3. מהן ההזדמנויות אשר נובעות מכך ומניעות את ההשקעות הזרות?
4. כיצד נוהגות מדינות אחרות בנושא?
5. האם ומהן הדרכים לשלוט בתופעה? רגולטיביות ואחרות.
6. מה נדרשת מדינת ישראל לבצע על מנת להגן על עצמה?
7. שיטת החקירה

הפרויקט הוא מחקר איכותי המסתמך על איסוף נתונים מתוך מאגרי מידע רלבנטיים, קריאת ספרות אקדמית שנכתבה בנושא וניתוחה, פגישות עם גורמים רלבנטיים וקיום ראיונות עומק.

1. **מבנה הפרויקט**

**מבוא**

1. מטרת המחקר
2. שאלות המחקר
3. שיטת המחקר
4. גבולות המחקר
5. מבנה המחקר
6. סקירת ספרות

**פרק ראשון: מהן תשתיות לאומיות בישראל**

1. תשתיות רכות מול תשתיות פיסיות
2. מהן תשתיות קריטיות במאה ה-21?

**פרק שני: השפעה כלכלית של השקעות זרות**

1. התועלת בהשקעות זרות
2. הסיכונים בהשקעות זרות
3. המגמות בהשקעות בינלאומיות

**פרק שלישי: מחקר השוואתי**

1. סינגפור
2. גרמניה
3. ארצות הברית

פרק רביעי: דיון בממצאים

**סיכום והמלצות**

**רשימת מקורות**

**נספחים**

1. **גבולות הפרויקט**

מטבע הדברים מחקר קצר זה לא יכול להקיף את כל המקרים של הסוגייה הנחקרת. לכן המחקר יתמקד במספר מדינות בהשוואה לישראל: סינגפור, גרמניה וארצות הברית.

הפרויקט ייבחן את הסוגייה מנקודת המבט של מדינות היעד בהשקעה זרה ולא מנקודת המבט של מדינת המקור בהקשרי המוטיבציה, הפרקטיקה וההשפעות הכלכליות, המדיניות ואחרות. הפרויקט יתמקד בהשפעת ההשקעות על הרמה הלאומית. הפרויקט יתמקד בהשקעות זרות ישירות בתשתיות לאומיות ולא בהשקעות זרות בחברות ובענפי תעשיה שונים שאינם משתייכים להגדרה זו. הפרויקט לא ימליץ מה תחום התשתיות הלאומיות והקריטיות צריך לכלול אלא ישתמש בהגדרות מקובלות.

1. **המשגה והגדרות**

לצורך מחקר זה נעשה שימוש במספר מושגים בסיסיים אשר מהווים את התשתית לדיון שיתפתח במחקר עצמו. אנו מזהים כי המושגים העיקריים החשובים להגדרה הם:

**השקעות זרות -** השקעות זרות מתייחס להשקעה בחברה מקומית ונכסים של מדינה אחרת על ידי משקיע זר. השקעה זרה כוללת תנועת הון ממדינה למדינה אחרת, מה שמעניק למשקיע הזר בעלות בחברות ובנכסים מקומיים. השקעה זרה מציינת שלזרים יש תפקיד פעיל בניהול כחלק מההשקעה שלהם או נתח מניות גדול מספיק כדי לאפשר למשקיע הזר להשפיע על האסטרטגיה העסקית של החברה הנרכשת. השקעות ישירות זרות כוללות השקעות פיזיות ארוכות טווח שמבצעת חברה במדינה זרה, כגון פתיחת מפעלים או רכישת מבנים (משרד הכלכלה, 2019 ).

**תשתיות לאומיות** - תשתיות לאומיות, הן הבסיס עליו נבנית המדינה והוא אשר מאפשר לה להתקיים ולהתפתח כמדינה עצמאית. תשתיות אלו עשויות להיות פיזיות (כבישים, אנרגיה, מים) אך גם בסיס תרבותי (רוחני, חברתי) מהווה תשתית לאומית.

תשתיות לאומיות כוללות בתוכן: מיתקני תשתית, שדה תעופה, נמל, מעגן, מיתקן להתפלת מים, מיתקני מים וביוב לרבות מאגרים, אתרי סילוק וטיפול בפסולת, מיתקני תקשורת, תחנת כוח, מיתקן אחסון נפט, גז ודלק, דרך, מיתקני גז ומיתקני גט"ן כהגדרתם בסעיף 2 לחוק משק הגז הטבעי, אתרי כרייה וחציבה, חניון לעידוד השימוש בתחבורה הציבורית, תשתית תיירות ובית סוהר (חוק התכנון והבניה, 1965).

**תשתיות לאומיות קריטיות -**הן מתקנים, מערכות, אתרים, מידע, אנשים, רשתות ותהליכים, הנחוצים לתפקוד של מדינה וחיי היומיום תלויה בהם . התשתית כוללת גם כמה פונקציות, אתרים וארגונים שאינם קריטיים לתחזוקת שירותים חיוניים, אך זקוקים להגנה בשל הסכנה האפשרית לציבור **תשתיות פיזיות –** הן תשתיות שכוללות מבנים ומתקנים לרוב לעומת **תשתיות רכות** שכוללות את מרחב הסייבר(הבר, א. וז'רסקי, ט. 2017).

**אסדרה -** רגולציה היא שם כולל להסדרה של פעילויות שונות במדינה באמצעות חוקים, תקנות, כללים, צווים והוראות מנהל שונות. לענייננו מדובר על הרגולציה במדינה המארחת כלפי המשקיע הזר בבואו להשקיע בה (המכון הישראלי לדמוקרטיה, 2014 )

רשימת מקורות (ראשונית)

ד"ר אסף כהן ואחרים. (2014 ) המכון הישראלי לדמוקרטיה. הרחבת ארגז הכלים הרגולטורי : יחסי אמון ורגולציה משותפת.

הבר וזרסקי (2017). דרכי ההגנה על תשתיות חיוניות במרחב הסייבר בישראל.

הראל מנשרי, גיל ברעם (2015). תשתיות קריטיות והשפעת התלות ביניהן בעת תקיפה קיברנטית – המקרה האמריקאי.

רן פיטוסי, עידן ארץ, ד"ר ארקדי שפרן, סיון רחמים, ד"ר אמציה סמקאי. (2019). השקעות זרות בישראל 1948-2018 משרד הכלכלה .

Banga, Rashmi. (2003). "Impact of government policies and investment agreements on FDI inflows." Indian council for research on international economic relations (2003): 1-43

Bian, S., & Emons, O. (2017). Chinese investments in Germany: increasing in line with Chinese industrial policy. *Chinese investment in Europe: corporate strategies and labour relations*, 157-177.

Borensztein, E., De Gregorio, J., & Lee, J. W. (1998). How does foreign direct investment affect economic growth?. *Journal of international Economics*, *45*(1), 115-135.

Butler, N., & Subedi, S. (2017). The Future of International Investment Regulation: Towards a World Investment Organisation?. *Netherlands International Law Review*, *64*(1), 43-72.

Carver, A. (2018). Open and secret regulations and their implication for foreign investment. In *Management Issues in China: Volume II* (pp. 11-29). Routledge.

Contractor, F. J., Dangol, R., Nuruzzaman, N., & Raghunath, S. (2020). How do country regulations and business environment impact foreign direct investment (FDI) inflows?. *International Business Review*, *29*(2), 101640.

Connell, P., & Huang, T. (2014). An empirical analysis of CFIUS: examining foreign investment regulation in the United States. *Yale J. Int'l L.*, *39*, 131.

Dinh, T. T. H., Vo, D. H., & Nguyen, T. C. (2019). Foreign direct investment and economic growth in the short run and long run: Empirical evidence from developing countries. *Journal of Risk and Financial Management*, *12*(4), 176.

Dmitrenko, V. (2020). IMPACT OF THE STATE REGULATION OVER INVESTMENT PROCESSES IN THE CONSTRUCTION SECTOR: FOREIGN EXPERIENCE AND POSIBILITY TO THE UKRAINE. Economics, Finance and Management Review, (2), 91-97.

Dunning, John H. (2003) . "Determinants of foreign direct investment: globalization-induced changes and the role of policies." Annual World Bank Conference on Development Economics, Europe,“Toward Pro-Poor Policies Aid, Institutions, and Globalization. Edited by Bertil Tungodden, Nicholas Stern, and Ivar Kolstad..

Ella, D. (2018) Decisions from China’s National People’s Congress: Significance for Israel.

Fujii, K., Yodogawa, N., & Wako, M. (2020). Foreign Investment Screening in Japan.

Ridzuan, A. R., Ismail, N. A., & Che Hamat, A. F. (2017). Does foreign direct investment successfully lead to sustainable development in Singapore?. *Economies*, *5*(3), 29.

Rodolphe Desbordes, Vincent Vicard. (2007) Foreign direct investment and bilateral investment treaties, an international political perspective. Documents de travail du Centre d’Economie de la Sorbonne

Shields, J. (2018). Smart machines and smarter policy: Foreign investment regulation, national security, and technology transfer in the age of artificial intelligence. National Security, and Technology Transfer in the Age of Artificial Intelligence (March 22, 2018).

Zeng, Ka & Li, Xiaojun. (2019). Geopolitics, Nationalism, and Foreign Direct Investment: Perceptions of the China Threat and American Public Attitudes toward Chinese FDI. The Chinese Journal of International Politics. 12. 10.1093/cjip/poz016.